《次黄长孺元夕韵》
宋代·陈著

流俗谁知运会元，逢场作戏逐时论。
梅花簪烛行呼野，竹叶装巾醉舞村。
幸是深山宽夜禁，苦无佳月破天昏。
鳌山盛事当年梦，老不禁寒早闭门。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。